pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-COVID-19 พ่อค้า แม่ค้าป้องกันได้
วันเสาร์ที่ 21 มีนาคม 2563
COVID-19 พ่อค้า แม่ค้าป้องกันได้
ใส่หน้ากากอนามัยกันด้วยนะคะ
การใส่หน้ากากผ้าหรือหน้ากากอนามัย สามารถช่วยลดละอองฝอยจากน้ําลาย การไอหรือจาม
และสิ่งที่จะปนเปื้อนในอาหาร ลดการแพร่กระจายของไวรัส COVID-19 ได้
รัฐบาลไทย-ข่าวทำเนียบรัฐบาล-รองนายกรัฐมนตรี ร่วมพิธีเปิดการแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย
วันอาทิตย์ที่ 20 สิงหาคม 2560
รองนายกรัฐมนตรี ร่วมพิธีเปิดการแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย
รองนายกรัฐมนตรี ร่วมพิธีเปิดการแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย
วันนี้ (19 ส.ค.60) รองนายกรัฐมนตรี และรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี พล.อ.ธนะศักดิ์ ปฏิมาประกร และ รัฐมนตรีว่าการกระทรวงการท่องเที่ยวและกีฬา ร่วมพิธีเปิด การแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย โดยมีสมเด็จพระราชาธิบดีมูฮัมมัสที่5 เสด็จเป็นองค์ประธาน ที่สนามกีฬาแห่งชาติของมาเลเซีย
ประเทศไทยส่งนักกีฬาเข้าร่วมแข่งขันรวมทั้งสิ้น 818 คน แบ่งเป็น นักกีฬาชาย 457 คน หญิง 361 คน
ต่อมาในวันที่ 20 ส.ค.60 รองนายกรัฐมนตรี และรัฐมนตรีว่าการกระทรวงการท่องเที่ยวและกีฬา ได้ร่วมชมการแข่งขัน และเป็นกําลังใจ ให้นักกีฬา ตระกร้อชาย และฟุตซอลหญิง ซึ่งทั้งสองชนิดกีฬา ทีมชาติไทยเป็นผู้ชนะ ในการเดินทางครั้งนี้ รัฐบาลมาเลเซียได้ให้การต้อนรับ รองนายกรัฐมนตรีและคณะอย่างสมเกียรติ
รัฐบาลไทย-ข่าวทำเนียบรัฐบาล-กระทรวงอุตสาหกรรม ขอเป็นกำลังใจให้เจ้าหน้าที่ทีมแพทย์  ที่ร่วมมือกันควบคุมสถานการณ์นี้ และป้องกันการแพร่กระจายของเชื้อไวรัสโควิด-19 อย่างรวดเร็ว
วันศุกร์ที่ 20 มีนาคม 2563
กระทรวงอุตสาหกรรม ขอเป็นกําลังใจให้เจ้าหน้าที่ทีมแพทย์  ที่ร่วมมือกันควบคุมสถานการณ์นี้ และป้องกันการแพร่กระจายของเชื้อไวรัสโควิด-19 อย่างรวดเร็ว
กระทรวงอุตสาหกรรม ขอเป็นกําลังใจให้เจ้าหน้าที่ทีมแพทย์  ที่ร่วมมือกันควบคุมสถานการณ์นี้ และป้องกันการแพร่กระจายของเชื้อไวรัสโควิด-19 อย่างรวดเร็ว
รัฐบาลไทย-ข่าวทำเนียบรัฐบาล-ปลัดเกษตรฯส่งมอบกำลังใจและความแข็งแรง ด้วยผลิตภัณฑ์นมสดยู.เอส.ที ไทย – เดนมาร์ค แก่เจ้าหน้าที่ผู้ปฏิบัติงานในสังกัด [กระทรวงเกษตรและสหกรณ์ ]
วันพฤหัสบดีที่ 14 พฤษภาคม 2563
ปลัดเกษตรฯส่งมอบกําลังใจและความแข็งแรง ด้วยผลิตภัณฑ์นมสดยู.เอส.ที ไทย – เดนมาร์ค แก่เจ้าหน้าที่ผู้ปฏิบัติงานในสังกัด [กระทรวงเกษตรและสหกรณ์ ]
ปลัดเกษตรฯส่งมอบกําลังใจและความแข็งแรง ด้วยผลิตภัณฑ์นมสดยู.เอส.ที ไทย – เดนมาร์ค ในโครงการ “สายใยนมไทย – เดนมาร์ค ส่งกําลังใจสู้ภัยโควิด-19” แก่เจ้าหน้าที่ผู้ปฏิบัติงานในสังกัด
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังเป็นประธานมอบผลิตภัณฑ์นมสดยู.เอส.ที ไทย – เดนมาร์ค ในโครงการ “สายใยนมไทย – เดนมาร์ค ส่งกําลังใจสู้ภัยโควิด-19” ให้กับหน่วยงานสังกัดสํานักงานปลัดกระทรวงเกษตรและสหกรณ์ โดยผู้อํานวยการสํานัก/กอง/ศูนย์ เป็นผู้รับมอบ ณ กระทรวงเกษตรและสหกรณ์ ว่า จากที่องค์การส่งเสริมกิจการโคนมแห่งประเทศไทย (อ.ส.ค.) ได้จัดทําโครงการดังกล่าว เพื่อมอบผลิตภัณฑ์นมแก่เจ้าหน้าที่ทุกหน่วยงานที่เกี่ยวข้องจํานวน 21 หน่วยงานในสังกัดกระทรวงเกษตรฯ โดยในวันที่ 21 เมษายน 2563 ที่ผ่านมา รัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) และรัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) ได้เป็นผู้แทนรับมอบผลิตภัณฑ์นมสดยู.เอช.ที.ไทย – เดนมาร์ค ไปแล้วนั้น
“ในวันนี้จึงได้ทําการแจกจ่ายผลิตภัณฑ์นมแก่ผู้อํานวยการสํานัก/กอง/ศูนย์ เพื่อนําไปแจกจ่ายให้กับเจ้าหน้าที่ผู้ปฏิบัติงาน รวมถึงเป็นการส่งมอบกําลังใจและสุขภาพที่แข็งแรงผ่านผลิตภัณฑ์นมไทย-เดนมาร์ค สัญลักษณ์ตราวัวแดงซึ่งผลิตด้วยน้ํานมโคสดแท้ 100% ไม่ผสมนมผง ภายใต้โครงการ “สายใยนมไทย-เดนมาร์ค ส่งกําลังใจสู้ภัยโควิด-19” นายอนันต์ กล่าว
รัฐบาลไทย-ข่าวทำเนียบรัฐบาล-ปลัดกระทรวงกลาโหม รับมอบถุงคัดแยกขยะจากภาคเอกชน สนับสนุนการแยกขยะติดเชื้อ สู้ภัย COVID-19 และเพิ่มประสิทธิภาพในการบริหารจัดการโครงการธนาคารขยะรีไซด์เคิลของสำนักงานปลัดกระทรวงกลาโหม
วันพุธที่ 20 พฤษภาคม 2563
ปลัดกระทรวงกลาโหม รับมอบถุงคัดแยกขยะจากภาคเอกชน สนับสนุนการแยกขยะติดเชื้อ สู้ภัย COVID-19 และเพิ่มประสิทธิภาพในการบริหารจัดการโครงการธนาคารขยะรีไซด์เคิลของสํานักงานปลัดกระทรวงกลาโหม
พลเอก ณัฐ อินทรเจริญ ปลัดกระทรวงกลาโหม รับมอบถุงเก็บขยะติดเชื้อ/สารพิษ จากคณะร่วมใจสู้ภัย COVID-19
นําโดย พลเอก เดชา ปุญญบาล ประธานมูลนิธิร่วมใจสํานึกไทย และประธานที่ปรึกษา บริษัท คิงส์แบ็ค จํากัด คุณทวี จุลศักดิ์ศรีสกุล กรรมการผู้จัดการ บริษัท คิงส์แบ็ค จํากัด ดร.ชยันต์พิสิฐ สมานสวน นายกสมาคมผู้สื่อข่าวและสื่อมวลชนเพื่อสังคมประเทศไทย และเลขาฯสมาคมนักวิจัยแห่งประเทศไทย และนายพินิจ คงเลิศ ประธานที่ปรึกษา มูลนิธิร่วมใจสํานึกไทย และประธานที่ปรึกษา สมาคมนักวิจัยแห่งประเทศไทย ณ ห้องพระบารมีปกเกล้า ในศาลาว่าการกลาโหม
โดยการรับมอบถุงในครั้งนี้จะนําไปสู่การจัดการขยะอย่างถูกวิธี ของหน่วยงานภายในสํานักงานปลัดกระทรวงกลาโหม ซึ่งจากการแพร่ระบาดของโรคติดเชื้อไวรัสโคโรนา 2019 (โควิด-19) ทําให้มีการทิ้งขยะหน้ากากอนามัย ซึ่งถือว่าเป็นขยะติดเชื้อในหลายครัวเรือนเพิ่มขึ้นดังนั้นการแยกขยะอย่างถูกวิธีถือเป็นการลดขยะและยกระดับสุขอนามัยและคุณภาพชีวิตของกําลังพลและยังจะเป็นการต่อ
ยอดโครงการธนาคารขยะรีไซด์เคิลที่เป็นดําริของปลัดกระทรวงกลาโหมให้จัดตั้งขึ้นก่อนหน้านี้เพื่อสร้างประโยชน์ใหม่อย่างมีคุณค่าและสร้างรายได้ให้กับกําลังพลอีกด้วย
รัฐบาลไทย-ข่าวทำเนียบรัฐบาล-นโยบายเร่งด่วนด้านการปรับปรุงระบบสวัสดิการ
วันจันทร์ที่ 5 สิงหาคม 2562
นโยบายเร่งด่วนด้านการปรับปรุงระบบสวัสดิการ
วันอังคารที่ 30 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนด้านการปรับปรุงระบบสวัสดิการและพัฒนาคุณภาพชีวิตประชาชนของรัฐบาล จะปรับปรุงระบบบัตรสวัสดิการแห่งรัฐและเบี้ยยังชีพ เช่น ผู้สูงอายุและคนพิการที่มีรายได้น้อย ผู้ด้อยโอกาส และพิจารณาขยายไปยังกลุ่มมารดาตั้งครรภ์ เด็กแรกเกิด และเด็กวัยเรียนที่ครอบครัวมีปัญหาทางเศรษฐกิจ เร่งรัดการพัฒนาระบบบริการสุขภาพ ลดภาระการเดินทางไปสถานพยาบาลของประชาชน ลดความแออัดในโรงพยาบาลขนาดใหญ่ พัฒนาโรงพยาบาลส่งเสริมสุขภาพตําบล อาสาสมัครสาธารณสุขประจําหมู่บ้าน ระบบการแพทย์ทางไกล และภูมิปัญญาแพทย์แผนไทย เพื่อให้ประชาชนที่อยู่ในชุมชนสามารถเข้าถึงหน่วยบริการสาธารณสุขได้อย่างทั่วถึง รวดเร็ว และได้รับการบริการอย่างมีคุณภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.ยุติธรรม จับมือธนาคารออมสิน และกองทุนหมู่บ้านฯ ช่วยเหลือประชาชนจังหวัดกาฬสินธุ์ กรณีถูกหลอกให้เซ็นสัญญากู้เงิน
วันพฤหัสบดีที่ 18 มกราคม 2561
ก.ยุติธรรม จับมือธนาคารออมสิน และกองทุนหมู่บ้านฯ ช่วยเหลือประชาชนจังหวัดกาฬสินธุ์ กรณีถูกหลอกให้เซ็นสัญญากู้เงิน
นายธวัชชัย ไทยเขียว รองปลัดกระทรวงยุติธรรม เป็นประธานการประชุมเพื่อหารือแนวทางการช่วยเหลือกลุ่มประชาชนในอําเภอท่าคันโท จังหวัดกาฬสินธุ์ กรณีอ้างว่าถูกสถาบันการเงินชุมชนท่าคันโท หลอกให้เซ็นสัญญากู้เงินจากธนาคารออมสินสาขาอําเภอท่าคันโท และถูกฟ้องร้องโดยไ
เมื่อวันพุธที่ ๑๗ มกราคม ๒๕๖๑ เวลา ๑๓.๓๐ น.นายธวัชชัย ไทยเขียว รองปลัดกระทรวงยุติธรรมเป็นประธานการประชุมเพื่อหารือแนวทางการช่วยเหลือกลุ่มประชาชนในอําเภอท่าคันโท จังหวัดกาฬสินธุ์กรณีอ้างว่าถูกสถาบันการเงินชุมชนท่าคันโท หลอกให้เซ็นสัญญากู้เงินจากธนาคารออมสินสาขาอําเภอท่าคันโท และถูกฟ้องร้องโดยไม่สามารถชําระหนี้ได้
ทั้งนี้ ที่ประชุมได้มีแนวทางในการช่วยเหลือประชาชน โดยขอให้ธนาคารออมสินพิจารณากรณีการปรับโครงสร้างหนี้โดยขยายอายุสัญญาให้แก่กลุ่มลูกหนี้ที่ยังไม่มีคําพิพากษา และขอให้ชะลอการเร่งรัดชําระหนี้แก่กลุ่มลูกหนี้ที่ถูกพิพากษาให้ชําระหนี้ ซึ่งธนาคารออมสินจะรับไว้เพื่อพิจารณาต่อไป รวมทั้งให้กรมบังคับคดีช่วยเหลือจัดการไกล่เกลี่ยในชั้นบังคับคดีกรณีกลุ่มลูกหนี้ที่ศาลมีคําพิพากษาให้ชําระหนี้กับธนาคารออมสิน สาขาอําเภอท่าคันโทนอกจากนี้ สํานักงานกองทุนหมู่บ้านและชุมชนเมืองแห่งชาติ ได้มีการตรวจสอบข้อเท็จจริงเกี่ยวกับการดําเนินการของคณะกรรมการกองทุนหมู่บ้านอีกทางหนึ่งด้วยแล้ว พร้อมทั้งให้สํานักงานยุติธรรมจังหวัดกาฬสินธุ์แจ้งความคืบหน้าเกี่ยวกับแนวทางการให้ความช่วยเหลือแก่ประชาชนกลุ่มดังกล่าวทราบต่อไปโดยมีผู้แทนจากหน่วยงานที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-ปลัดเกษตรฯ เปิดงานวันดื่มนมโลก ประจำปี 256
วันศุกร์ที่ 1 มิถุนายน 2561
ปลัดเกษตรฯ เปิดงานวันดื่มนมโลก ประจําปี 256
ปลัดเกษตรฯ เปิดงานวันดื่มนมโลก ประจําปี 2561 ณ สวนสัตว์ดุสิต เน้นให้ความรู้คุณประโยชน์ของนม เสริมสร้างสุขภาพที่เหมาะสมกับทุกวัย พร้อมการออกบูธนมหลากหลาย เพื่อประชาสัมพันธ์และรณรงค์วันดื่มนมโลก
นายเลิศวิโรจน์ โกวัฒนะ ปลัดกระทรวงเกษตรและสหกรณ์ กล่าวในโอกาสเป็นประธานพิธีเปิดงาน “วันดื่มนมโลก ประจําปี 2561” ณ บริเวณประตู 1 สวนสัตว์ดุสิต ว่า ในวันที่ 1 มิถุนายนของทุกปี เป็นวันที่องค์การอาหารและเกษตรแห่งสหประชาชาติ (Food and Agriculture Organization of the United Nations : FAO) ได้ประกาศให้เป็นวันดื่มนมโลกเพื่อให้ทั่วโลกได้ตระหนักถึงความสําคัญของการดื่มนม ซึ่งรวมทั้งทุกภาคส่วนที่เกี่ยวข้อง ตั้งแต่ ต้นน้ํา ได้แก่ เกษตรกรผู้เลี้ยงโคนม กลางน้ํา ได้แก่ ผู้แปรรูปนมและผลิตภัณฑ์นม และปลายน้ํา คือ ผู้บริโภค ได้เห็นคุณค่าของนม ซึ่งการดื่มนมของคนไทย ปัจจุบันเฉลี่ยอยู่ที่ 18 ลิตรต่อคนต่อปี เมื่อเทียบกับประเทศที่พัฒนาแล้วถือว่าค่อนข้างน้อย และในยุทธศาสตร์โคนมและผลิตภัณฑ์นม ในปี 2560-2569 ได้ตั้งเป้าให้คนไทยบริโภคนมมากขึ้นให้ได้ 25 ลิตรต่อคนต่อปี ซึ่งผลการบริโภคนมที่เพิ่มขึ้นครั้งนี้ จะช่วยให้เกษตรกรผู้เลี้ยงโคนมไทย เลี้ยงโคนมและผลิตน้ํานมคุณภาพดีให้คนไทยได้ดื่ม เกษตรกรมีความมั่นคงด้านอาชีพ คนไทยมีสุขภาพแข็งแรง ทั้งนี้ น้ํานมผลิตจากเกษตรกรไทย ปัจจุบันนําไปแปรรูปเป็นนมพร้อมดื่ม ได้แก่ นมพาสเจอร์ไรส์ และยูเอชที ได้รับความนิยมทั้งในและต่างประเทศ และมีความเชื่อมั่นในแบรนด์ไทยมาก อาทิ กัมพูชา เมียนม่า มาเลเซีย ลาว ฟิลิปปินส์ สิงค์โปร์ อินโดนีเซีย และอินโดนีเซีย โดยพบว่ามูลค่าส่งออกนมและผลิตภัณฑ์นมของไทยในปีที่แล้วสูงถึง 13,500 ล้านบาท
สําหรับในปี 2561 ได้กําหนดรูปแบบการจัดงานภายใต้แนวคิด “นมยิ่งดื่มยิ่งดี” โดยกระทรวงเกษตรและสหกรณ์ กรมปศุสัตว์ ร่วมกับ องค์การส่งเสริมกิจการโคนมแห่งประเทศไทย หรือ อสค. องค์การอาหารและเกษตรแห่งสหประชาชาติ หรือ FAO สมาคมอุตสาหกรรมผลิตภัณฑ์อาหารนมไทยหรือ สอนท. และองค์การสวนสัตว์ในพระบรมราชูปถัมภ์ ได้ร่วมกันจัดงานขึ้น ณ สวนสัตว์ดุสิต ตั้งแต่วันที่ 1 - 3 มิ.ย. 61 ซึ่งภายในงานมีการออกบูธแสดงผลิตภัณฑ์นมใหม่ ๆ ความรู้ต่างๆ เกี่ยวกับคุณประโยชน์ โดยเฉพาะคุณประโยชน์ในด้านการเสริมสร้างสุขภาพที่เหมาะสมกับทุกวัย ตามคําขวัญ “นมยิ่งดื่มยิ่งดี” พร้อมกันนี้ได้ร่วมกันดื่มนมหมดแก้วเพื่อเป็นสัญลักษณ์การเปิดงาน นอกจากนี้ยังมีดารานักแสดงชื่อดังที่ชื่นชอบการดื่มนมมาร่วมพูดคุย แลกเปลี่ยนเรียนรู้เกี่ยวกับประโยชน์ต่าง ๆ ของการดื่มนมร่วมกับนักวิชาการทั้งในประเทศและต่างประเทศ
“การจัดงานวันดื่มนมโลกร่วมกับหน่วยงานต่าง ๆ ในครั้งนี้ จะเป็นการให้ข้อมูลที่ถูกต้องแก่ผู้บริโภคนม ว่านมเป็นอาหารที่ที่มีคุณค่าแก่ร่างกาย ช่วยเสริมสร้างสุขภาพ บํารุงกระดูก กล้ามเนื้อ สติปัญญา เหมาะกับทุกคน สามารถเลือกดื่มนมตามประเภทที่เหมาะสมชั่วชีวิต น้ํานมที่ผลิตทุกหยดจากฟาร์มโคนมไปสู่โรงงานแปรรูป ไปสู่ผู้บริโภคมีการกํากับดูแลอย่างใกล้ชิดจากกรมปศุสัตว์และหน่วยงานที่เกี่ยวข้อง เพื่อให้ผู้บริโภคดื่มนมที่สด คุณภาพดี ตลอดจนในพิธีเปิดงานครั้งนี้มีการถ่ายทอดสดไปยังสวนสัตว์ขอนแก่น และสวนสัตว์เชียงใหม่ อีกด้วย” ปลัดกระทรวงเกษตรและสหกรณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงยุติธรรม ร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจำปีพุทธศักราช ๒๕๖๒
วันอังคารที่ 13 สิงหาคม 2562
กระทรวงยุติธรรม ร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช ๒๕๖๒
กระทรวงยุติธรรม ร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช ๒๕๖๒
ในวันจันทร์ที่ ๑๒ สิงหาคม ๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยคณะผู้บริหาร​ และเจ้าหน้าที่กระทรวงยุติธรรม​
ร่วมลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสวันเฉลิมพระชนมพรรษา ๘๗ พรรษา ๑๒ สิงหาคม ๒๕๖๒
ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-สธ.-ศธ. กำหนด 1+ 5 มาตรการหลักป้องกันโควิด 19 ในโรงเรียน
วันจันทร์ที่ 17 สิงหาคม 2563
สธ.-ศธ. กําหนด 1+ 5 มาตรการหลักป้องกันโควิด 19 ในโรงเรียน
กระทรวงสาธารณสุข และกระทรวงศึกษาธิการ ร่วมกําหนด 1 + 5 มาตรการหลักในการป้องกันการแพร่ระบาดของโรคโควิด 19 ในสถานศึกษา คือ ผ่อนปรนระยะห่าง เข้มการป้องกันตนเอง ทั้งคัดกรอง สวมหน้ากาก ล้างมือ ทําความสะอาดสถานที่/อุปกรณ์ ลดแออัด
รัฐบาลไทย-ข่าวทำเนียบรัฐบาล-‘หม่อมเต่า’ ต้อนรับ คณะกรรมาธิการการแรงงาน หารือยุทธศาสตร์และนโยบายด้านแรงงาน
วันศุกร์ที่ 24 มกราคม 2563
‘หม่อมเต่า’ ต้อนรับ คณะกรรมาธิการการแรงงาน หารือยุทธศาสตร์และนโยบายด้านแรงงาน
รัฐมนตรีว่าการกระทรวงแรงงาน ให้การต้อนรับ คณะกรรมาธิการการแรงงาน สภาผู้แทนราษฎร เข้าพบเพื่อหารือประเด็นยุทธศาสตร์และนโยบายของกระทรวงแรงงาน และประเด็นปัญหาแรงงานด้านต่าง ๆ
เมื่อวันที่ 24 มกราคม 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายสุทธิ สุโกศล ปลัดกระทรวงแรงงาน และผู้บริหารระดับสูงกระทรวงแรงงาน ให้การต้อนรับนายสุเทพ อู่อ้น ประธานคณะกรรมาธิการการแรงงาน สภาผู้แทนราษฎร และคณะ ในโอกาสเข้าพบเพื่อหารือประเด็นยุทธศาสตร์และนโยบายของกระทรวงแรงงาน โดยได้ประชุมร่วมกับ รมว.แรงงาน และผู้บริหารส่วนราชการในสังกัดของกระทรวงแรงงาน เพื่อหารือประเด็นปัญหาแรงงานด้านต่าง ๆ ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน
โอกาสนี้ คณะกรรมาธิการการแรงงาน นําโดย นายสุเทพ อู่อ้น ประธานคณะกรรมาธิการการแรงงาน ได้หารือกับรัฐมนตรีว่าการกระทรวงแรงงานและผู้บริหารระดับสูงหน่วยงานในสังกัดกระทรวงแรงงาน ในประเด็นเกี่ยวกับยุทธศาสตร์และนโยบายของกระทรวงแรงงาน อาทิ แนวทางการบังคับใช้กฎหมายเพื่อให้ลูกจ้างได้รับสิทธิประโยชน์กรณีสถานการณ์การเลิกจ้าง การปรับปรุงแก้ไขกฎหมายเพื่อให้ความคุ้มครองกับผู้ใช้แรงงานให้เกิดผลเป็นรูปธรรมมากขึ้น มาตรการบังคับใช้ พ.ร.บ.คุ้มครองแรงงาน ฉบับที่ 2 พ.ศ.2551 ให้เกิดผลต่อผู้ใช้แรงงาน กระทรวงแรงงานสามารถสร้างซอฟแวร์เพื่อบูรณาการสวัสดิการค่าจ้างของบริษัทต่างๆ เพื่อเป็นฐานข้อมูลในการตรวจสอบตามมาตรา 11/1 นโยบายการปรับค่าจ้างขั้นต่ํา ในปี 2563 มีแนวโน้มที่จะทําให้สถานประกอบการและลูกจ้าง สามารถดําเนินการควบคู่ได้และเกิดประโยชน์ต่อแรงงานไทย การปรับปรุงเปลี่ยนแปลงเรื่องไตรภาคีในเรื่องกระบวนการสรรหา และการเปิดตลาดใหม่ให้กับผู้ใช้แรงงานไทย แนวทางการทํางานร่วมกับคณะกรรมาธิการการแรงงาน การบริหารจัดการแรงงานต่างด้าวและการค้ามนุษย์ สถานการณ์การว่างงาน การฝึกอาชีพให้กับผู้ใช้แรงงานเพื่อสอดคล้องกับความต้องการของตลาดแรงงานในยุค AI การติดตามบุคคลที่ผ่านการฝึกอบรม ความร่วมมือกับสถาบันอาชีวศึกษาในการจัดหลักสูตรการเรียนการสอนเพื่อให้เด็กจบมามีงานทํา แนวทางการยกระดับผู้ประกันตนตามมาตรา 40 การยกระดับความปลอดภัยของผู้ใช้แรงงานในสถานประกอบการ เป็นต้น
+++++++++++++++++++++++++
รัฐบาลไทย-ข่าวทำเนียบรัฐบาล-"การเสริมสร้างการรับรู้.....ตามนโยบายนายกรัฐมนตรี”
วันพุธที่ 27 มิถุนายน 2561
"การเสริมสร้างการรับรู้.....ตามนโยบายนายกรัฐมนตรี”
พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เตรียมประชุมเสริมสร้างความร่วมมือจากทุกภาคส่วนตามกลไกประชารัฐจังหวัดชายแดนภาคใต้ตามนโยบายนายกรัฐมนตรี
โดยเชิญ ผู้แทนพิเศษของรัฐบาล ผู้นําศาสนา ผู้แทนหน่วยงานภาครัฐและเอกชน ผู้แทนหน่วยงานการศึกษา หน่วยงานที่เกี่ยวข้อง ผู้แทนภาคประชาสังคม และผู้แทนภาคประชาชน จํานวน ๑๒๐ นาย เข้าร่วมประชุมหารือในครั้งที่ ๕/๒๕๖๑ หลังเดือนรอมฎอม เพื่อร่วมรับฟังความคิดเห็น รับทราบความก้าวหน้าการขับเคลื่อนงานจากการประชุมที่ผ่านมา และติดตามความก้าวหน้าของโครงการที่สําคัญ ในรอบ ๖ เดือน (เมษายน-กันยายน ๒๕๖๑) ที่ผู้แทนพิเศษของรัฐบาลต้องการขับเคลื่อนไปสู่ผลสัมฤทธิ์ ผลการประชุมที่ผ่านมาตั้งแต่ครั้งที่ ๑ – ๔ ได้รับความร่วมมือเป็นอย่างดียิ่งจากทุกภาคส่วนที่เกี่ยวข้อง และประชาชนมีความพึงพอใจในการแก้ไขปัญหาของรัฐบาล
การประชุมจะจัดให้มีขึ้นในวันที่ ๒๘ มิถุนายน ๒๕๖๑ เวลา ๐๘.๐๐ – ๑๕.๐๐ น. ณ ศูนย์การศึกษาการพัฒนาพิกุลทอง อันเนื่องมาจากพระราชดําริ จังหวัดนราธิวาส ทั้งนี้ด้วยความสํานึกในพระมหากรุณาธิคุณและเป็นความตั้งใจจริงของ “ หัวหน้าผู้แทนพิเศษของรัฐบาล” ที่มีความประสงค์ต้องการให้ผู้ที่เข้ามาร่วมประชุมได้มีโอกาสเยี่ยมชมการปฏิบัติงานของศูนย์การศึกษาการพัฒนาพิกุลทอง อันเนื่องมาจากพระราชดําริ ซึ่งพระบาทสมเด็จพระเจ้าอยู่หัวรัชกาลที่ ๙ ได้พระราชทานพระราชดําริให้ก่อตั้งขึ้นเมื่อ พ.ศ. ๒๕๒๔ เพื่อให้ความรู้ทางด้านวิชาการแก่ประชาชนในการประกอบอาชีพและพัฒนาตนเอง นับว่าเป็นพระมหากรุณาธิคุณแก่พสกนิกรในพื้นที่จังหวัดชายแดนภาคใต้ยิ่งนัก
รัฐบาลไทย-ข่าวทำเนียบรัฐบาล-รมต.นร. (นายออมสิน ชีวะพฤกษ์) เป็นประธานในพิธีเปิดโครงการสัมมนาเสริมสร้างเครือข่ายคุ้มครองผู้บริโภค (ครั้งที่ 7)
วันพฤหัสบดีที่ 1 มิถุนายน 2560
รมต.นร. (นายออมสิน ชีวะพฤกษ์) เป็นประธานในพิธีเปิดโครงการสัมมนาเสริมสร้างเครือข่ายคุ้มครองผู้บริโภค (ครั้งที่ 7)
รมต.นร. (นายออมสิน ชีวะพฤกษ์) เป็นประธานในพิธีเปิดโครงการสัมมนาเสริมสร้างเครือข่ายคุ้มครองผู้บริโภค (ครั้งที่ 7) วันพฤหัสบดีที่ 1 มิถุนายน 2560 เวลา 10.00 น. ณ หอประชุมศาลากลางจังหวัด อ.เมือง จ.น่าน
ทั้งนี้ รัฐมนตรีประจําสํานักนายกรัฐมนตรี ได้กล่าวว่ารัฐบาลได้กําหนดนโยบายส่งเสริมภารกิจด้านการคุ้มครองผู้บริโภคให้เป็นภารกิจของภาครัฐ สนับสนุน  ให้ สคบ. ขยายหน่วยงานคุ้มครองผู้บริโภคไปสู่ภูมิภาค ในรูปแบบ สคบ.เขต เพื่อทําหน้าที่หลักในการประสานนโยบายและดําเนินการตามแผนยุทธศาสตร์ และจัดทําแผนปฏิบัติการไปสู่การปฏิบัติในระดับจังหวัดและท้องถิ่น รวมทั้งเร่งรัดติดตามและประเมินผลการปฏิบัติงานของหน่วยงานที่เกี่ยวข้องกับการคุ้มครองผู้บริโภคในพื้นที่ ให้สอดคล้องกับนโยบายของรัฐบาลในการปฏิรูประบบราชการ ให้สามารถตอบสนองความต้องการของประชาชนผู้ใช้บริการได้อย่างรวดเร็ว เป็นธรรม โปร่งใสและตรวจสอบได้ และเป็นโอกาสที่ดีในการสร้างความ เข้าใจในแนวทางการดําเนินงาน มีความเข้าใจในการปฏิบัติงานด้านการคุ้มครองผู้บริโภค ทั้งในเรื่องของการรับเรื่องราวร้องทุกข์จากผู้บริโภค และให้ผู้ประกอบการได้เข้าใจในการผลิตสินค้าและให้บริการที่มีมาตรฐานต่อไป
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือการเชื่อมโยงข้อมูลเพื่ออำนวยความสะดวกเพื่อให้บริการแก่ผู้ประกอบอุตสาหกรรม และผู้ประกอบพาณิชยกรรม
วันจันทร์ที่ 12 สิงหาคม 2562
พิธีลงนามบันทึกข้อตกลงความร่วมมือการเชื่อมโยงข้อมูลเพื่ออํานวยความสะดวกเพื่อให้บริการแก่ผู้ประกอบอุตสาหกรรม และผู้ประกอบพาณิชยกรรม
รองปลัด นิสากรฯ ร่วมเป็นสักขีพยานในการลงนามบันทึกข้อตกลงความร่วมมือการเชื่อมโยงข้อมูลเพื่ออํานวยความสะดวกเพื่อให้บริการแก่ผู้ประกอบอุตสาหกรรม และผู้ประกอบพาณิชยกรรม
วันที่ 8 สิงหาคม 2562 เวลา 14.00 น. นางสาวนิสากร จึงเจริญธรรม รองปลัดกระทรวงอุตสาหกรรม และ พ.ต.ต.หญิง รมยง สุรกิจบรรหาร รองปลัดกระทรวงแรงงาน ร่วมเป็นสักขีพยานในการลงนามบันทึกข้อตกลงความร่วมมือการเชื่อมโยงข้อมูลเพื่ออํานวยความสะดวกเพื่อให้บริการแก่ผู้ประกอบอุตสาหกรรม และผู้ประกอบพาณิชยกรรม ระหว่างนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และนางเพชรรัตน์ สินอวย อธิบดีกรมการจัดหางาน ณ ห้องมณฑาทิพย์ 1 โรงแรมอนันตรา สยาม กรุงเทพ
รัฐบาลไทย-ข่าวทำเนียบรัฐบาล-นรม.เตรียมลงพื้นที่รับฟังปัญหาจากประชาชน จ.กาญจนบุรี พร้อมเปิดโครงการ Green Army Green Farmer เพื่อประเทศชาติและประชาชน ซึ่งเป็นโครงการความร่วมมือด้านเกษตรและอาหารปลอดภัย
วันอังคารที่ 6 พฤศจิกายน 2561
นรม.เตรียมลงพื้นที่รับฟังปัญหาจากประชาชน จ.กาญจนบุรี พร้อมเปิดโครงการ Green Army Green Farmer เพื่อประเทศชาติและประชาชน ซึ่งเป็นโครงการความร่วมมือด้านเกษตรและอาหารปลอดภัย
นายกรัฐมนตรีลงพื้นที่รับฟังปัญหา พร้อมพบปะประชาชนจังหวัดกาญจนบุรี และเปิดโครงการ Green Army Green Farmer เพื่อประเทศชาติและประชาชน ซึ่งเป็นโครงการความร่วมมือด้านเกษตรและอาหารปลอดภัย
พลเอก ประยุทธ์ จันทร์โอชา นายกรัฐมนตรี พร้อมคณะมีกําหนดการลงพื้นที่ติดตามการดําเนินงานตามนโยบายของรัฐบาลจังหวัดกาญจนบุรีในวันที่ 7 พฤศจิกายน 2561 นี้ โดยมีกําหนดการ ดังต่อไปนี้
ช่วงเช้า เวลาประมาณ 08.00 น. ณ ศาลหลักเมืองกาญจนบุรี ตําบลปากแพรก อําเภอเมืองกาญจนบุรี จังหวัดกาญจนบุรี นายกรัฐมนตรีสักการะศาลหลักเมือง และสักการะพระบรมราชานุสาวรีย์สมเด็จพระนั่งเกล้าเจ้าอยู่หัว รัชกาลที่ 3 เพื่อความเป็นสิริมงคล ต่อจากนั้น นายกรัฐมนตรีเดินทางต่อไปยังโรงงานกระดาษ ซึ่งเป็นโรงงานกระดาษแห่งที่ 2 ของประเทศไทย ใช้ผลิตกระดาษและธนบัตรในช่วงสงครามโลกครั้งที่ 2 เพื่อพบปะกับประชาชนที่มาให้การต้อนรับ
เสร็จแล้ว นายกรัฐมนตรีนั่งรถรางเยี่ยมชมชุมชนถนนปากแพรก อําเมืองกาญจบุรี จังหวัดกาญจนบุรี ซึ่งเป็นชุมชนเก่าที่มีลักษณะการตั้งถิ่นฐานบริเวณตามริมฝั่งแม่น้ํา เป็นเส้นทางคมนาคมทางน้ําที่สําคัญในอดีต พร้อมทั้ง เยี่ยมชมพิพิธภัณฑ์หอประวัติสมเด็จพระญาณสังวร สมเด็จพระสังฆราช สกลมหาสังฆปริณายก จากนั้น นายกรัฐมนตรีจะได้ลงเรือ เพื่อสํารวจและรับฟังปัญหาเรื่องแพรุกล้ําลําน้ําสองฝั่งแม่น้ําของจังหวัดกาญจนบุรี รวมปัญหาอื่น ๆ เกี่ยวกับแพ
ช่วงบ่าย นายกรัฐมนตรีมีกําหนดการเปิดโครงการ Green Army Green Farmer เพื่อประเทศชาติและประชาชน ซึ่งเป็นโครงการความร่วมมือด้านเกษตรและอาหารปลอดภัย ซึ่งใช้พื้นที่ทหารเป็นฐานการผลิต เพื่อให้สอดรับกับนโยบายรัฐบาลในการส่งเสริมเกษตรแปลงใหญ่ รวมถึงการพัฒนาเกษตรอินทรีย์และเกษตรกรรมยั่งยืน รวมทั้งเพื่อยกระดับสุขภาพ คุณภาพชีวิตให้แก่ประชาชน ตลอดจนนําไปสู่การสร้างความเข้มแข็งของชุมชน การกระจายรายได้ และการส่งเสริมเศรษฐกิจฐานรากให้มีความมั่นคง มั่งคั่ง และยั่งยืน พร้อมพบปะกับประชาชนที่มาให้การต้อนรับและร่วมโครงการ เสร็จแล้ว นายกรัฐมนตรีเดินทางกลับกรุงเทพมหานคร
----------------------------------------------------
รัฐบาลไทย-ข่าวทำเนียบรัฐบาล-กระทรวงเกษตรฯ จัดงาน “ของดีจากชายแดนใต้ ครั้งที่ 11”
วันจันทร์ที่ 3 กันยายน 2561
กระทรวงเกษตรฯ จัดงาน “ของดีจากชายแดนใต้ ครั้งที่ 11”
กระทรวงเกษตรฯ จัดงาน “ของดีจากชายแดนใต้ ครั้งที่ 11” เพื่อเผยแพร่ผลงานการพัฒนาอาชีพการเกษตร ส่งเสริมการพัฒนาสินค้าเกษตร และผลิตภัณฑ์ระดับชุมชนของ 4 จังหวัดชายแดนใต้
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยภายหลังเปิดงาน “ของดีจากชายแดนใต้ ครั้งที่ 11” ที่จัดขึ้นระหว่างวันที่ 1 - 10 กันยายน 2561 เวลา 09.00 - 19.00 น. ณ บริเวณตลาด อ.ต.ก. (พหลโยธิน) กรุงเทพฯ ว่า กระทรวงเกษตรและสหกรณ์ โดยองค์การตลาดเพื่อเกษตรกร (อ.ต.ก.) ร่วมกับศูนย์อํานวยการบริหารจังหวัดชายแดนภาคใต้ (ศอ.บต.) จัดงาน “ของดีจากชายแดนใต้ ครั้งที่ 11” เพื่อเผยแพร่ผลงานการพัฒนาอาชีพการเกษตร ส่งเสริมการพัฒนาสินค้าเกษตร และผลิตภัณฑ์ระดับชุมชนให้เป็นที่ยอมรับของผู้บริโภคและประชาชนทั่วไป ซึ่งการจัดกิจกรรมดังกล่าว ได้รับความร่วมมือจากทุกภาคส่วนทั้งหน่วยงานในสังกัดกระทรวงเกษตรและสหกรณ์ และหน่วยงานที่เกี่ยวข้อง โดยเฉพาะเกษตรกร ประชาชน และเจ้าหน้าที่หน่วยงานในพื้นที่ 4 จังหวัดชายแดนใต้ คือ ปัตตานี ยะลา นราธิวาส และสงขลา โดยการจัดงานในปีที่ผ่านมา (ครั้งที่ 10) มียอดการจําหน่ายสินค้า จํานวน 10 วัน เป็นมูลค่า 13.188 ล้านบาท สามารถสร้างรายได้และสร้างความพึงพอใจให้กับผู้จําหน่ายและผู้บริโภคเป็นอย่างมาก
สําหรับกิจกรรมภายในงาน ประกอบด้วย การจําหน่ายผลผลิตและผลิตภัณฑ์จาก 4 จังหวัดชายแดนใต้ แบ่งเป็น หมวดอาหารปรุงสุก อาหารแปรรูป ผลไม้ เสื้อผ้า เครื่องประดับ และสินค้าหัตถกรรม โดยมีสินค้าเด่นที่จําหน่ายภายในงาน เช่น ข้าวมันไก่เบตง โรตีชาชัก ลองกอง ทุเรียน สละอินโด เส้นหมี่เบตง อาหารทะเลแปรรูป เป็นต้น นอกจากนี้ ยังมีกิจกรรมพิเศษ ทั้งการสาธิตและฝึกอาชีพ มีหลักสูตรที่น่าสนใจจากหน่วยงานในสังกัดกระทรวงเกษตรและสหกรณ์ และจากวิทยากรที่มีความรู้ความสามารถ อีกทั้งยังมีการแสดงศิลปวัฒนธรรมของภาคใต้ที่สวยงาม การแสดงดนตรีร่วมสมัย และนิทรรศการจาก 4 จังหวัดชายแดนใต้ด้วย
"การจัดงานของดีจากชายแดนใต้ในครั้งนี้ จะเป็นเวทีสําคัญในการเผยแพร่ผลงานการพัฒนาอาชีพการเกษตร ที่สามารถขยายผลและเป็นที่ยอมรับของเกษตรกรในพื้นที่จังหวัดชายแดนภาคใต้ ตลอดจนเป็นการส่งเสริมการพัฒนาสินค้าเกษตรและผลิตภัณฑ์ชุมชนให้เป็นที่ยอมรับของประชาชนทั่วไป รวมทั้งเปิดโอกาสให้หน่วยงานภาครัฐ ภาคเอกชน และประชาชนในพื้นที่กรุงเทพมหานครและปริมณฑล ได้มีส่วนช่วยสนับสนุนสินค้าและสร้างรายได้ให้แก่เกษตรกรจากชายแดนใต้ต่อไป" นายเลิศวิโรจน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯ พอใจผลสำเร็จ OTOP มีความก้าวหน้าอย่างต่อเนื่อง
วันศุกร์ที่ 21 สิงหาคม 2563
นายกฯ พอใจผลสําเร็จ OTOP มีความก้าวหน้าอย่างต่อเนื่อง
วันพฤหัสบดีที่ 20 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี พอใจผลสําเร็จของโครงการ “หนึ่งตําบล หนึ่งผลิตภัณฑ์ (OTOP)” ที่มีความก้าวหน้าอย่างต่อเนื่อง โดยในเดือน ก.ค. 2563 มีผู้ขึ้นทะเบียน OTOP กว่า 89,000 ราย มีผลิตภัณฑ์ราว 190,000 ผลิตภัณฑ์ และยอดขายเฉลี่ยต่อปีในช่วงปี 2561-2562 มีมูลค่าสูงถึง 200,000 ล้านบาท สําหรับปัจจัยสําคัญที่ทําให้เกิดความสําเร็จ คือ การทํา OTOP Big Data หรือการพัฒนาระบบข้อมูลขนาดใหญ่ ให้เป็นปัจจุบัน เพื่อวางแผนการตลาดและการผลิต พัฒนาสร้างแบรนด์ OTOP ให้มีความโดดเด่นและเป็นอัตลักษณ์ของชุมชน และพัฒนาการตลาดออนไลน์ทั้ง Website และ Facebook ให้ทันสมัยตลอดเวลา ช่วยให้ตลาดสินค้าชุมชนเติบโตขึ้นและมีอนาคตที่ดีอย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี